  Туспуктэм: Удмуртиысь йӧскалык лыдӟиськоннилэн пресс-службаез Наталия Сильвестрова Ижкарысь йӧскалык лыдӟиськонниын быдэс гудырикошкон ӵоже удмурт кылбурчилы Николай Байтеряковлы сӥзем «Сюлэмысен кутске кырӟан» книгаосын адӟытон ужалоз. Со писательлэн вордскем дырысеныз 100 ар тырмонлы тупатэмын. Со сярысь ужъюртлэн пресс-службаез ивортӥз. Адӟытонын кылбурчилэн творчествоеныз тодматскыны луоз. Николай Байтеряков 11 кылбур но 4 проза бичетъёслэн авторзы. Тросэзлэн нырысетӥ поттэтъёссы адӟытонэ пыризы. Озьы ик выставкаын авторлэн ӟуч кылэ берыктэм кылбуръёсыз возьматэмын. Адӟытонлэн нимаз люкетаз писательлэн ужъесыныз хрестоматиосты, антологиосты, бичетъёсты адӟыны луоз. Со сяна, экспозицие Николай Байтеряковлэн кылбуръёсызъя гожтэм кырӟанъёсын печатламъёс пыризы. Писательлэн ужан сюрессэ эскерисьёс критико-литературоведческой но биографической изданиосты, тодэваёнъёсын публикациосты шедьтозы. Тодэ вайытом, «Удмуртия» книгапоттонниын Рафит Минлэн (Миннекузинлэн) кылбуръёсыныз «Арым шӧмо тӧлъёс» бичет потӥз. Тегъёс: Литература гожъясьёс адӟытон Йӧскалыклыдӟетъюрт Ижкар Удмуртия  